Tweede Sondag van Advent – Sondag van vrede - Missio
Tweede Sondag van Advent – Sondag van vrede
6Johannes het klere van kameelhaar gedra met 'n leerband om sy heupe, en hy het van sprinkane en veldheuning gelewe. 7Hy het gepreek en gesê: "Die Een wat ná my kom, is my meerdere. Ek is nie eers werd om te buk en sy skoene los te maak nie. 8Ek het julle wel met water gedoop, maar Hy sal julle met die Heilige Gees doop."
laat voortduur? 7
Wil U nie weer die lewe
So het ons geliefde broer Paulus immers ook met die wysheid wat aan hom gegee is, aan julle geskrywe. 16Hy skryf dit ook in al sy briewe waarin hy oor hierdie saak handel. Daar is dinge in sy briewe wat moeilik is om te verstaan. Oningeligte en onstandvastige mense gee daaraan 'n verkeerde uitleg, soos hulle trouens ook doen met die res van die Skrif, en dit tot hulle eie ondergang.
17Geliefdes, julle weet dit nou vooruit. Wees dus op julle hoede dat julle nie meegesleep word deur die dwaling van beginsellose mense en so van julle eie standvastigheid beroof word nie. 18Sorg daaren teen dat julle steeds toeneem in die genade en kennis van ons Here en Verlosser, Jesus Christus.
Aan Hom behoort die heerlikheid, nou en tot in ewigheid! Amen.
Op die tweede Sondag van Advent val die fokus op die profete. Johannes die Doper maak sy eerste verskyning in die rol as profeet volgens die styl van die profete onder die ou verbond.
Toetrede: Lied 320 "O kom, o kom, Immanuel (wisselsang)"
Die tweede kers van die Adventkrans word aangesteek tydens die toetrede-lied
Votum: Jesaja 40:1-5
Lofsang: Vonkk 176 of Lied 328 "Die Heer, die Koning, kom hierheen"
Wet: 2 Petrus 3:8-15a
Toewyding: Lied 332 of Flam 198
Genadeverkondiging: Psalm 85:1-2, 8-13
Gebed: Handel se Messias snitte 2 en 3
Skriflesing: Markus 1:1-8
Slotsang: Vonkk 77
Respons: Lied 320 vers 4 refrein
Lied 320 "O kom, o kom, Immanuel (wisselsang)"
Wees gegroet in die Naam van Jesus Christus,
Die Een wat van die oertyd af voorspel is.
Die Een na wie verlang is.
Die Een wat mens geword het, wat lyf geword het,
wat niks geword het ten einde alles te word.
Die Een op wie ons hoop.
Die Een wat sal terugkeer.
Vonkk 176 "Let op kinders, dis weer Kersfees"
Lied 328 "Die Heer, die Koning, kom hierheen"
Flam 198 Ek wil gereed wees http://www.flam.co.za/Soek.asp?return=True&qs=F198
VONKK 176 "Let Op, Kinders, Dis Weer Kersfees!"
Teks: Weisst du wieviel Sternlein stehen – Wilhelm Hey 1837; nuwe teks: Jacques Louw 2011 ©
Melodie: STERNLEIN – Duitse volksmelodie 1818 Orrelbegeleiding: Gerrit Jordaan 2010
© Teks, orrelbegeleiding en musikale verryking: 2011 VONKK Uitgewers (admin Bybel-Media)
© Melodie: Openbare besit RUBRIEK: Kinderlied – Advent / Kersfees en Epifanie / Kindwees
1. Let op, kinders, dis weer Kersfees!
Hoor die mense vrolik sing!
Dis die tyd wat ons kan bly wees,
vir mekaar geskenke bring.
Want ons weet dat God ons so liefhet dat
Hy sy eie Seun na die wêreld stuur:
Sodat dié wat in Hom glo
tot in ewigheid sal leef!
2. As ons weer met hierdie Kersfees
vir mekaar geskenke gee,
kom onthou dan God se liefde
en sy groot Geskenk vir ons.
God, die Vader, stuur sy geliefde Seun
om ons sondeskuld van ons weg te neem.
3. Kom nou, kinders, laat ons bly wees!
Laat ons God se liefde prys.
Laat ons soos die wyse manne
aan die Kindjie eer bewys.
God se liefde is so oneindig groot,
Hy kom red die mens uit sy sondenood.
Teks: Tell me the old, old story – Arabella Catherine Hankey 1834-1911; GBA Gerdener, Halleluja 1931; Jacques Louw 2009 © Melodie: TELL ME – WH Doane 1832 – 1915
Jesaja 40 speel 'n groot rol in die Messias van George Frideric Handel. Speel 'n gedeelte hiervan in stede van die gewone geloofsbelydenis en epiklese – laat die gemeente biddend daarna luister. Veral van toepassing is snitte 2 tot 4, 9 en 20. (Addisionele inligting is oa beskikbaar by http://en.wikipedia.org/wiki/Messiah_(Handel) terwyl heelparty musieksnitte hiervan by Youtube beskikbaar is.) Gebruik hierdie voorbeeld vanaf 2:50 – of vanaf 5:44.
In 2012 het ons voorgestel: Laat val die lig vir 'n oomblik op hierdie wegbereider wat op sy beurt die lig net op Jesus laat fokus. [Vertel dus gewoon die verhaal van die teks – ons hoef nie altyd "lessies" uit te haal nie.] Kry die kinders sover om ook vreemde kos te probeer… wurms! Dit is darem "jellie-wurms". Die metode is eenvoudig om jellie in watervorm in strooitjies (die tipe wat kan knak) te giet en in die yskas te laat stol. Wanneer die jellie uit die strooitjies verwyder word (mbv warm water) lyk dit net soos wurms en kan baie grillerig wees om te eet. Vir meer inligting kan u hier gaan loer.
Of, baie eenvoudiger: koop sour worms of pretzel goggas.
Jy kan ook 'n gedeelte wys uit The Lion King, waar Raffiki (die bobbejaan) vir Simba gaan soek. Raffiki sê at Simba vergeet het wie hy is en lei hom terug huis toe. Raffiki is soos Johannes die Doper wat God se volk herinner wie hulle is en hulle oproep om hul gedrag te verander en só gereed te maak vir God se koms.
Of fokus op die idee van "gereed maak". Gebruik 'n waterpas om te verduidelik hoe 'n mens dit gebruik om voor te berei om iets te bou. Verduidelik hoe Advent 'n tyd van voorbereiding is. Hoe Johannes die pad vir Jesus voorberei het. Gesels dan hoe ons nou voorberei vir Jesus – deur te vertel van Jesus, deur in liefde saam te leef. Meer inligting: http://dskidsermons.com/2014/11/03/december-7th-2014-second-sunday-of-advent/
Ons het as kinders dikwels in volgepakte Pinksterdienste gesit. Die lied: "Bring my die ou ou tyding" was een van die geliefde Hallelujaliedere. Die woorde van die lied is diep in mense van my generasie se geheue ingeskerp:
die tyding van gods heil,
van Jesus sondaarsliefde,
die liefde sonder peil.
Bring my die tyding dikwels
want ek vergeet so gou;
lank voor die middaghitte
smelt reeds die môredou.
Die boodskap (tyding) van Jesus se sondaarsliefde moet duidelik, eenvoudig en gereeld gebring word, "want ek vergeet so gou".
Die lied sê goeie nuus oor Jesus moet ons verhoed om te vergeet. Dit moet ons help om op Jesus te bly fokus.
Hoor ons dit nog?
Met Adventstyd hoor ons vir die hoeveelste maal die verhaal van Jesus wat die geskiedenis van die mens binnegetree het. Markus se evangelie gaan oor Jesus Christus, die gesalfde Verlosser, die Seun van God. Vir mense wat in die kerk groot geword het, is dit ou nuus. Ons hoor dit amper nie meer nie. Dit raak ons dikwels nie meer nie.
Dis dikwels een van die krisisse in predikers en kerkmense se lewe. Jaar na jaar, Sondag na Sondag, bring ons die goeie nuus, of hoor ons die goeie nuus. Skynbaar verander niks nie: "want ek vergeet so gou".
Johannes se identiteit
Johannes se hele lewe word deur hierdie gebeurtenis geraak. Sy menswees, die doel van sy bestaan, sy identiteit word bepaal deur die rol wat God aan Hom gee. Hy is die voorloper, die wegbereider waarvan die Ou Testament praat. Hy verstaan ook dat hy veel minder is as Jesus.
Vir elke draer van die goeie nuus is dit uiteraard 'n herinnering om ons plek te verstaan. Elke dag van ons lewe is ons padskrapers. Ons maak die pad vir die Here gelyk. Ons doen dit omdat Jesus Christus, die Seun van God, se pad oop moet wees. Sy koninkryk moet loop!
As ons ons rol as mindere, as padmaker vir die Here misverstaan, val die fokus maklik op ons. Dan verongeluk ons die evangelie!
Die klem val op Jesus
Vir Markus val die fokus nie op Johannes (of die wegbereider) nie. Hy is haastig om aan mense te verduidelik wie Jesus is. Hy benadruk dat hy goeie nuus het om te vertel (evangelie!). Hierdie goeie nuus is oor Jesus Christus, die Seun van God.
Markus benadruk dat die evangelie die doel het dat mense sal erken dat Jesus die Seun van God is. Die Romeinse offisier se belydenis (15:39) maak dit duidelik. Wanneer Jesus aan die kruis sterf, kyk die offisier op na Hom en sê: "Hierdie man was werklik die Seun van God."
Hierdie woorde is die hoogtepunt van Markus se evangelie. Jesus is die vervulling van die Ou Testament. Dit is die doel van Johannes se bediening: om die aksent op Jesus te laat val.
'n Paar verse later in Markus 1 word dit nog duideliker. By Jesus se doop bevestig die stem uit die hemel dat Hy die Seun van God is. God het welbehae in hierdie Seun van Hom. Hierdie Jesus sal self deur sy woorde en dade die goeie nuus versprei. Hy is die verkondiger en verkondigde. Hy sal duidelik maak Hy het die mag om te vergewe, te verlos en oorwinning oor die natuurkragte en uiteindelik die dood te behaal. Markus benadruk dat dit wat aan God toegeskryf word in Jesus se hande is.
Opsien of uitsien? Verveeld of ontdekkend?
Die gevaar bly natuurlik dat hierdie ou, ou tyding ons weer kan verbygaan. Die volgende beeld kan dalk help. Dikwels ry ons jaar na jaar dieselfde pad om te gaan vakansie hou. Twee dinge kan gebeur. Die pad kan al meer vervelig raak, of ons kan elke keer iets nuut op die pad ontdek. Jy kan opsien na die pad omdat dit lank is, of uitsien om die nuwe dinge te ontdek.
Dieselfde kan gedurende Advent gebeur. Dit kan ons onaangeraak laat. Reg aan die begin van die verhaal van Jesus se lewe, dood en opstanding, is dit duidelik dat die evangelie nie net 'n vertelling van die geskiedenis van Jesus is nie. Dit laat ons ook nie net sommige woorde van Jesus hoor nie. Die evangelie is meer. Dit konfronteer ons, verander ons, skep 'n nuwe gemeenskap. Dit is die openbaring van God. Dit is op my gerig. Dit vereis beslissing en gehoorsaamheid. Die evangelie is nie leë woorde nie. Dit is 'n effektiewe krag, want Jesus kom daardeur aan die Woord.
Hoe reageer ons op hierdie evangelie? Johannes sê daar is net een manier om op die koms van Jesus voor te berei. Dit is die pad van bekering, van terugkeer, omdraai na God toe. Soos Johannes bekering verkondig, benadruk Jesus enkele verse verder in sy eerste preek daar is net een manier om op Hom te reageer: "Bekeer julle en glo die evangelie" (Mark 1:14,15).
Johannes weet ook van iets meer. Sy doop tot vergifnis van sonde is 'n voorloper-doop. Dis ook 'n wegbereider, gryp vooruit na die verlossingswerk van Christus. Dit is onvoltooid sonder Jesus se lewe, dood, opstanding en die uitstorting van die Gees. Die een wie se geboorte ons binnekort vier is die een wat ons met die Gees van God doop. Dit beteken radikale verandering. Ons doopwater is doodswater. Wanneer ons ons aan Jesus onderwerp, na Hom toe terugkeer, word ons van binne uit verander. Die Gees neem besit van ons.
Ons kan nie dieselfde bly nie
Hierdie bekering, gesindheidsverandering, is selfs ernstiger noudat Jesus reeds gekom het en weer sal kom. In geloof en bekering omhels ons die een wat gekom het, wat nou in die evangelie na ons toe kom en wat weer sal kom. Die koms van Jesus na die wêreld hou baie meer in as sy eerste koms. Dit is sy finale koms. Intussen is Hy die een wat ons met die Heilige Gees doop. God neem besit van ons. Wie met die Jesus van Advent in aanraking kom, kan nie dieselfde bly nie.
Dit is die sin van ons bestaan. Omdat God die komende is, is daar voorlopers, wegwysers nodig wat mense nie aan hulleself bind nie, maar mense na Jesus verwys.
J C Ryle skryf dat die Nuwe Testament met die lewe, dood en opstanding van ons Here Jesus Christus begin. Al vier evangelies gaan hieroor. Dis asof die Nuwe Testament vier maal na mekaar dieselfde verhaal vertel om ons te laat verstaan dat dit die belangrikste verhaal van die kerk is.
Ryle sê dan:
How thankful we ought to be for this! To know Christ is life eternal. To believe in Christ is to have peace with God. To follow Christ is to be a true Christian. To be with Christ will be heaven itself. We can never hear too much about Jesus Christ" (uit Expository thoughts on the Gospels – St. Matthew).